stanford-oval/wikipedia huggingface dataset:
Katsastus (veneily)
Katsastusluokat > Katsastusluokka 2: Rannikko

Suomenlahti, Pohjanlahti, Ahvenanmeri ja Itämeren läntiset rannikot Gotlannin, Öölannin ja Rügenin länsipuolella normaalioloissa. Riittävä Ruotsissa, Tanskassa ja Viron ja Venäjän Suomenlahden satamissa käyntiin omalla veneellä.
Katsastusluokat > Katsastusluokka 3: Saaristo

Sisäsaaristo sekä olosuhteiden salliessa myös Merenkurkku ja Helsinki - Tallinna -väli.
Katsastusluokat > Katsastusluokka 4: Suojaiset vesialueet

Suojaiset vedet ja suljetut kilparadat.
Vuoden 2016 katsastustarra
Ketoheinäsirkka

| Ketoheinäsirkka |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Suorasiipiset Orthoptera
Alalahko::  Caelifera
Yläheimo::  Acridoidea
Heimo::  Heinäsirkat Acridae
Suku::  Chorthippus
Laji::  brunneus
Kaksiosainen nimi
 Chorthippus brunneus  (Thunberg, 1815) 
Katso myös
   Ketoheinäsirkka Wikispeciesissä   Ketoheinäsirkka Commonsissa 
Infobox OKNimi-testi OKIUCN-testi OK: 
Ketoheinäsirkka (Chorthippus brunneus syn. Glyptobothrus brunneus) on Suomessakin tavattava keskikokoinen, ruskea heinäsirkkalaji. Ketoheinäsirkka on väritykseltään useimmiten ruskeankirjava, mutta myös vihertäviä yksilöitä esiintyy, ja takaruumiissa on usein oranssia väriä. Keskiruumiin selkäpuolella on tiimalasia muistuttava kuvio, jollainen tosin löytyy myös monilta muilta lähisukulaislajeilta. Ketoheinäsirkka viihtyy kuivilla paikoilla, kuten tienvarsilla, kallioilla, hakkuuaukioilla ja kuivahkoilla niityillä.

Ketoheinäsirkkaa on vaikea erottaa lähisukulaisestaan ahoheinäsirkasta, sillä lajit muistuttavat toisiaan ja viihtyvät samantyyppisissä ympäristöissä. Lisäksi ne voivat risteytyä keskenään. Ketoheinäsirkkakoiraan siiven etureuna on kuitenkin suorempi kuin ahoheinäsirkkakoiraalla. Lajien naarasyksilöitä ei sen sijaan voi varmuudella erottaa toisistaan. Näiden lajien siritykset kuitenkin eroavat enemmän. Ketoheinäsirkan levinneisyysalue myös jatkuu pitemmälle pohjoiseen kuin ahoheinäsirkalla.
Kingsley Ben-Adir

| Kingsley Ben-Adir |
| --- | --- |
 Ben-Adir vuonna 2021
Henkilötiedot
Syntynyt: 20. marraskuuta 1986 (ikä 37) Lontoo
Kansalaisuus:   Yhdistynyt kuningaskunta
Ammatti:  näyttelijä
Aiheesta muualla
IMDb
Kingsley Ben-Adir (s. 20. marraskuuta 1986 Lontoo) on brittiläinen näyttelijä. Hän on näytellyt sekä teatterissa, televisiosarjoissa että elokuvissa.
Elämä

Ben-Adirin isä on valkoihoinen englantilainen, kun taas hänen tummaihoisen äitinsä suku on kotoisin Trinidad ja Tobagosta. Ben-Adir valmistui Guildhall School of Music and Drama -oppilaitoksesta vuonna 2011.
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2013 | Neiti Marple: Lomahotellin murhat | Miss Marple: A Caribbean Mystery | Errol |
| 2016 | Trespass Against Us | Trespass Against Us | Sampson |
| 2017 | King Arthur: Legend of the Sword | King Arthur: Legend of the Sword | Wet Stick |
| 2018 | The Commuter | The Commuter | Agentti Garcia |
| 2019 | Noelle | Noelle | Jake Hapman |
| 2020 | One Night in Miami... | One Night in Miami... | Malcolm X |
| 2023 | Barbie | Barbie | koripallo-Ken |
| 2024 | Bob Marley: One Love | Bob Marley: One Love | Bob Marley |
Filmografia > Televisiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2014–2018 | Vera Stanhope tutkii | Vera | Tohtori Marcus Summer |
| 2016 | Midsomerin murhat | Midsomer Murders | Bartholomew Hines |
| 2017 | Murha paratiisissa | Death in Paradise | Irie Johnson |
| 2017–2019 | Peaky Blinders – gangsteriklaani | Peaky Blinders | Eversti Ben Younger |
| 2020 | The Comey Rule | The Comey Rule | Barack Obama |
| 2023 | Secret Invasion | Secret Invasion | Gravik |
Aiheesta muualla

Kingsley Ben-Adir Internet Movie Databasessa. (englanniksi)
Akasaka

Akasaka voi tarkoittaa:
Akasaka, Tokion kaupunginosa Minaton erillisalueella
Akasaka-ku, Tokion entinen suuralue
Akasaka, Japanin Okayaman prefektuurin entinen maaseutukaupunki
Akasakan piirikunta, Japanin Okayaman prefektuurin entinen piirikunta
Chihaya-Akasaka, Japanin kyläkunta Osakan prefektuurissa
Akasaka-juku, Nakasendō-tien historiallinen postiasema
Akasaka-juku, Tōkaidō-tien historiallinen postiasema
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Akasaka”, voi hakea sivunnimihaulla, laajalla sivunnimihaulla tai tekstihaulla.
Aleksis Kiven patsas (Nurmijärvi)

Aukusti Veuron suunnittelema Aleksis Kiven patsas (1934) Nurmijärven kirjaston edustalla, Nurmijärven kirkonkylällä.
Aleksis Kiven patsas on Aukusti Veuron pronssiveistos vuodelta 1934 Nurmijärvellä. Se on siirretty nykyiselle paikalleen Aleksis Kiven aukiolle kirjaston eteen vuonna 2000.
Veistos oli Aukusti Veuron kilpailuehdotus Kiven muistomerkiksi Kansallisteatterin eteen. ”Mietteissä”-niminen ehdotus voitti kilpailun, mutta veistosta ei kuitenkaan tilattu. Helsingin sijaan ehdotus toteutettiin Nurmijärvelle Kiven syntymän satavuotisjuhlan kunniaksi.
Keisarisarvinokka

| Keisarisarvinokka |
| --- | --- |
 Naaras
Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sarvinokkalinnut Bucerotiformes
Heimo::  Sarvinokat Bucerotidae
Suku::  Kaksisarvinokat Buceros
Laji::  bicornis
Kaksiosainen nimi
 Buceros bicornis  (Linneaus, 1758) 
Katso myös
   Keisarisarvinokka Wikispeciesissä   Keisarisarvinokka Commonsissa 
Infobox OKNimi-testi OKIUCN-testi OK: 
Keisarisarvinokka eli kaksisarvinokka (Buceros bicornis) on kaakkoisaasialainen suuri sarvinokkien heimoon kuuluva lintu. Se on sarvinokkien heimon suurin laji. Keisarisarvinokka on Malesiassa Sarawakin osavaltion ja Intiassa Keralan osavaltion kansallislintu. Keisarisarvinokka voi elää vankeudessa jopa 50 vuoden ikäiseksi.
Koko ja ulkonäkö

Keisarisarvinokka kasvaa pituudeltaan 95–120 cm pitkäksi ja siipien kärkiväliltään jopa 152 cm kokoiseksi. Keisarisarvinokat kasvavat tavallisesti 2,15–4 kg:n painoiseksi. Näkyvimpiä piirteitä ovat suuri keltaisenoranssi ja musta keratiinista muodostunut "sarvi", joka on koiraalla suurempi kuin naaraalla sekä valkoiset pyrstösulat joissa on musta raita. Siivet ovat pääasiassa mustat mutta siipien reunat ovat valkoiset sekä siipien sisäpuolella on valkoinen raita. Niska on valkoinen. Ohimot, posket, leuka, silmien ympärys ja nokan alku ovat mustat sekä kaula ja rinta ovat valkoisia. Jotkin höyhenet näyttävät keltaisilta, mutta se johtuu rauhasten tuottamasta öljystä. Kyljet, vatsa ja selkä ovat mustia. Jalkojen ympärys on valkoinen ja jalat ovat harmaat. Suuren, mutta sisältä onton nokan ylempi puoli on oranssinkeltainen ja alempi osa valkoinen. Naaraat ovat koiraita pienempiä ja niillä on punaisten silmien sijaan siniset silmät.
Elinalueet

Keisarisarvinokkan levinneisyysalue on melko laaja, ja niitä tavataan Kiinassa Intiassa, Nepalissa, Bhutanissa, Myanmarissa, Thaimaassa, Laosissa, Vietnamissa, Kambodžassa, Malakan niemimaalla sekä Sumatralla.
Elinalueet > Elinympäristö

Keisarisarvinokkien elinympäristö on korkealla sademetsien katolla. Ne voivat löytää suojaa puiden rei'istä, ja ne voivat tutkia laajan alueen sademetsää yhden ainoan päivän aikana ruoanetsintämatkoillaan.
Ravinto

Keisarisarvinokat syövät pääasiassa hedelmiä. Ne saattavat kuitenkin syödä myös pieniä nisäkkäitä, lintuja, liskoja, käärmeitä ja hyönteisiä.
Lisääntyminen > Pesä ja pesiminen

Keisarisarvinokat pesivät puun onkalossa. Naaras rakentaa pesän koloon. Kun naaras on valmis munimaan, se menee puunkoloon, minkä jälkeen koiras kerää muta-, savi- ja ulostekappaleita ja muuraa pesäaukon kiinni lähes täysin. Muuriin jätetään pieni aukko jotta koiras voisi tuoda naaraalle ruokaa, kun naaras on munimis- ja hautomisvaiheessa. Muuri on suojana saalistajilta.
Lisääntyminen > Muniminen ja haudonta

Naaras munii 1-2 munaa, joita se hautoo neljästä viikosta kuukauteen.
Harvinaistuminen

Keisarisarvinokat harvinaistuvat koska läntisen Intian, Kaakkois-Aasian ja Indonesian sademetsät, joissa ne elävät ovat suurelta osin hakattu puutavaraksi tai pelloiksi. Lajia harvinaistuttaa myös metsästys. Keisarisarvinokat on listattu CITES-sopimukseen liitteeseen I.
Kansainvälinen luonnonsuojeluliitto luokittelee keisarisarvinokan vaarantuneeksi.
Kepolan työväentalo

| Kepolan työväentalo |
| --- | --- |
 Kepolan työväentalo
Osoite:  Kokemäentie 18
Sijainti:  Kepola, Köyliö, Säkylä
Valmistumisvuosi:  1921
Rakennuttaja:  Kepolan Työväenyhdistys ry
Omistaja:  Köyliön Sosialidemokraatit
Runkorakenne:  hirsi
Julkisivumateriaali:  lauta
Kerrosluku:  1
Kerrosala:  300 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kepolan työväentalo 1920-luvulla.
Kepolan työväentalo on Säkylän Köyliössä Kepolan taajamassa sijaitseva työväentalo. Työväentalolla on rakennushistoriallista ja historiallista arvoa.
Historiaa

Kepolan työväenyhdistys perustettiin vuoden 1910 alussa. Maaliskuussa yhdistys liittyi Sosialidemokraattiseen puolueeseen. Kepolan työväenyhdistys oli Köyliön pitäjän ensimmäinen työväenyhdistys. Jäseniä oli vuoden lopulla 35. Jo ensimmäisenä toimintavuotena yhdistys perusti kirjaston, johon hankittiin 33 nidettä.
Rakennus

Tontin saaminen omaa taloa varten osoittautui vaikeaksi. Köyliön muilla työväenyhdistyksillä oli jo oma talo, mutta Kepolasta sellainen vielä puuttui. Yhdistys kääntyi vuonna 1917 ensin Järnefeltin veljesten puoleen, jotka eivät kuitenkaan halunneet antaa tonttia yhdistykselle. Seuraavaksi yhdistys kääntyi Köyliön Vanhankartanon omistajan, vapaaherra Axel Cedercreutzin puoleen, koska suurin osa kartanon alustalaisista kuului Kepolan työväenyhdistykseen. Tontti jäi kuitenkin saamatta. Syyskuussa 1917 yhdistys sai lopulta ostettua tontin lohkotilalliselta 500 markan hinnasta. Tarkoituksena oli ryhtyä rakennuspuuhiin seuraavana kesänä.Suomen sisällissota sotki kuitenkin suunnitelmat. Rakennushanketta edistettiin sodan aikana. Yhdistys oli ostanut puita rakennustarpeiksi Pryhtin metsästä n. 20 kilometrin päästä työväentalon tontista. Paikalliset punakaartilaiset määräsivät muutamia talollisia ajamaan tukit tontille sodan aikana, mutta sodan jälkeen suojeluskuntalaiset takavarikoivat rakennustarpeet. Työväenyhdistys vaati ja sai ne kuitenkin myöhemmin takaisin. Syksyllä 1921 talo oli vihdoin valmis.
Taloa laajennettiin ja kunnostettiin kesän ja syksyn 1931 aikana. Taloon rakennettiin uusi näyttämö ja vahtimestarin asunto. Talon sisäpinnat maalattiin ja tapetoitiin sekä uusittiin sähköjohdot. Uudistetun talon tupaantuliaisia vietettiin marras-joulukuun vaihteessa 1931.
Alkuperäinen kate päre vaihdettiin peltikattoon vuonna 1938. Hirsirunkoinen talo vuorattiin laudoilla ja maalattiin punaiseksi vuonna 1973. Samalla uusittiin talon kuistit. Seuraavana vuonna tehtiin laajempia kunnostustöitä. Sisäseinien tapetoidut pinnat peitettiin lastulevyillä, paneelit saivat jäädä. Näyttämö purettiin, taloon asennettiin vesijohto ja viemäri sekä rakennettiin wc-tilat. Osa ovista uusittiin vuonna 1975. Talossa on juhlasali, keittiö, eteinen ja ravintola.
Toimintaa työväentalolla

1920-luvulla talolla järjestettiin kerran viikossa opiskelutilaisuuksia, joissa oli monipuolinen ohjelma. Yhdistyksen ompeluseura valmisti ahkerasti tuotteita arpajaisten palkinnoksi. Toiminta oli vilkasta erityisesti talvisin. Yhdistyksen jäsenistä suurin osa oli pienviljelijöitä tai palkkatyössä maataloissa, joten kesällä työväenyhdistyksen harrastuksille ei ollut juuri aikaa. Yhdistyksen toiminta jatkui vilkkaana 1930-luvulla. Vuoden 1933 aikana yhdistys järjesti 39 ohjelmallista iltamaa, yhdet naamiaiset ja yhdet tanssi-iltamat. Yhdistys järjesti vuoden aikana myös yhdet arpajaiset, joiden tuloilla rakennusvelkaa saatiin pienennettyä huomattavasti. Talolla kokoontui näytelmäseura ja Voimistelu- ja urheiluseura Kaiku sai harjoitella talolla ilmaiseksi. Työväenyhdistys herätti myös henkiin vanhan köyliöläisen perinteen, juhannusjuhlan, joka kokosi pääasiassa nuorta väkeä läheltä ja kaukaa, jopa kymmenien kilometrien päästä. Työväentalolla majoitettiin sotavankeja vuonna 1943.
1980-luvulla työväentalo oli yhdistyksen omassa käytössä ja siellä järjestettiin kokouksia, nuorisotoimintaa, tansseja, elokuvia ja juhlia. 2010-luvulla oma käyttö oli vähäistä, yhdistys järjesti lähinnä kokouksia ja illanviettoja. Talon ahkerimpia käyttäjiä olivat Köyliön Lallit, jotka järjestivät viikoittain bingoillan sekä Köyliön-Säkylän Eläkkeensaajat, jotka kokoontuivat talolla noin kerran viikossa. Työväentalolla järjestettiin huutokauppoja kerran kuussa.
Kommander Lord Sargofagian

Kommander Lord Sargofagian (oik. Ossi Mäkinen) on suomalainen black metal -muusikko, joka on tunnettu suomalaisista black metal -yhtyeistä Baptism, Black Death Ritual, Calvarium, Horna, Ravine, Behexen, Satanic Warmaster, Trotzreich, Uncreation's Dawn, Valonsurma ja Ymir, joista Baptism on tällä hetkellä hänen pääyhtyeensä. Hän soittaa useita instrumentteja vaihtelevasti eri yhtyeissä.
Diskografia

Albumit, joita tekemässä tahi tuottamassa Sargofagian on ollut osallisena (kokopitkät ja EP:t).
Profound Echoes of the End (2005)
The Skull of Golgotha (2003)
Assaulting the Divine (2004)
Vuohipaimen (2004)
Envaatnags Eflos Solf Esgantaavne (2005)
Sotahuuto (2006)
Opferblut (2003)
Uncelestial (2004)
Keplerin lait

Keplerin lait ovat Johannes Keplerin muotoilemat empiiriset lait, jotka liittyvät planeettojen ratojen muotoon ja niiden kiertoaikoihin. Kepler löysi lait Tyko Brahen tekemien havaintojen perusteella. Lait I ja II julkaistiin teoksessa Astronomia nova vuonna 1609, ja kolmas laki julkaistiin teoksessa Harmonices Mundi vuonna 1619. Vaikka lait on alun perin löydetty kokeellisesti, ne voidaan helposti johtaa Isaac Newtonin vuonna 1684 esittämästä gravitaatiolaista.
Keplerin I laki

Kiertäessään tähteä planeetta liikkuu pitkin ellipsin muotoista rataa, jonka toisessa polttopisteessä tähti on.
Keplerin II laki

Niin kutsuttu pintalaki: Tähdestä kappaleeseen piirretty jana jättää jälkeensä yhtä pitkinä ajanjaksoina pinta-alaltaan yhtä suuren alueen.
Keplerin III laki

Planeettojen kiertoaikojen neliöt suhtautuvat toisiinsa kuten niiden ratojen isoakselien puolikkaiden kuutiot.
Keplerin toinen laki
Ketoglobosiini A

Ketoglobosiini A:n rakenne.
Ketoglobosiini A on mykotoksiini, joka on eristetty ensimmäisen kerran Chaetomium globosum -homeesta. Yhdisteen molekyylikaava on C32H36N2O5, moolimassa 528.7 g/mol ja CAS-numero 50335-03-0. Aine liukenee metanoliin, muttei juuri veteen. Ulkomuodoltaan ketoglobosiini A on keltainen, kiteinen aine. Ketoglobosiini A kuuluu sytokalasaaniyhdisteiden ryhmään. Eläinkokeissa yhdiste on osoittautunut myrkylliseksi ja se muistuttaa solumyrkyllisyydeltään sytokalasiini B:tä.
Aiheesta muualla

PubChem: Chaetoglobosin A (englanniksi)
ChemBlink: Chaetoglobosin A (englanniksi)
Komitea työväeninternationaalin puolesta

| Komitea työväeninternationaalin puolesta |
| --- | --- |
Perustettu:  1974
Päämaja:  Lontoo, Britannia
Toiminta-alue:  maailmanlaajuinen järjestö
Jäsenet:  43 osastoja
Aiheesta muualla
socialistworld.net
Infobox OKNimi-testi OK: 
Komitea työväeninternationaalin puolesta (engl. Committee for a Workers' International, CWI) on trotskilaisten puolueiden kansainvälinen yhteistyöjärjestö, edustettuna yli 40 maassa. Suomessa CWI:tä edustaa Sosialistinen Vaihtoehto.
Osastoja

| Osasto | Nimi | Käännös |
| --- | --- | --- |
| Alankomaat | Socialistisch Alternatief | Sosialistinen Vaihtoehto |
| Argentiina | La Chispa | Kipinä |
| Australia | Socialist Party | Sosialistinen puolue |
| Belgia | Linkse Socialistische Partij - Parti socialiste de lutte |  |
| Bolivia | Alternativa Socialista Revolucionaria |  |
| Brasilia | Liberdade, Socialismo e Revolução | Vapaus, Sosialismi ja Vallankumous |
| Chile | Socialismo Revolucionario | Vallankumouksellisen Sosialismin |
| Costa Rica | Alternativa Socialista | Sosialistinen Vaihtoehto |
| Englanti ja Wales | Socialist Party | Sosialistinen puolue |
| Espanja | Socialismo Revolucionario | Vallankumouksellisen Sosialismin |
| Etelä-Afrikka | Democratic Socialist Movement | Demokraattisen Sosialistisen Liikkeen |
| Hongkong | 社會主義行動 Sekuizyuji Haangdung | Sosialistisen Toiminnan |
| Intia | New Socialist Alternative | Uusi Sosialistinen Vaihtoehto |
| Irlanti | Socialist Party / Páirtí Sóisialach | Sosialistinen puolue |
| Islanti | Sósíalískt Réttlæti |  |
| Israel ja Palestiina | حركة النضال الاشتراكي / מאבק סוציאליסטי Ma'avak Sotzialisti / Harakah al-Nidal al-Ashteraki | Sosialistinen Taistelu |
| Italia | Controcorrente |  |
| Itävalta | Sozialistische LinksPartei |  |
| Japani | 国際連帯 Kokusai Rentai | Kansainvälinen Solidaarisuus |
| Kanada | Socialist Alternative | Sosialistinen Vaihtoehto |
| Kazakstan | Социалистическое Сопротивление Казахстана Socialističeskoe Soprotivlenie Kazahstana | Sosialistinen Vastarintaliike Kazakstan |
| Kiina | 中国劳工论坛 Zhongguo Laogong Luntan | Kiina Työläinen |
| Kreikka | Ξεκίνημα Xekinima |  |
| Kypros | Νέα Διεθνιστική Αριστερά Nea Diethnistike Aristera |  |
| Libanon | اللجنة لأممية العمال - لبنان al-Lajnah Lammyah al-Amal – Lubnan |  |
| Malesia | CWI Malaysia |  |
| Nigeria | Democratic Socialist Movement | Demokraattisen Sosialistisen Liikkeen |
| Pakistan | Socialist Movement Pakistan | Sosialistisen Liikkeen Pakistan |
| Portugali | Socialismo Revolucionário | Vallankumouksellisen Sosialismin |
| Puola | Alternatywa Socjalistyczna | Sosialistinen Vaihtoehto |
| Quebec | Alternative socialiste | Sosialistinen Vaihtoehto |
| Ranska | Gauche révolutionnaire | Vallankumouksellinen Vasen |
| Ruotsi | Rättvisepartiet Socialisterna |  |
| Saksa | Sozialistische Alternative | Sosialistinen Vaihtoehto |
| Skotlanti | Socialist Party Scotland | Sosialistinen puolue Skotlanti |
| Sri Lanka | එක්සත් සමාජවාදි පකෂය / ஐக்கிய சோசலிச கட்சி Eksath Samajavadi Pakshaya / Aikkiy Cōcalic Kaṭci |  |
| Suomi | Sosialistinen Vaihtoehto |  |
| Taiwan | CWI Taiwan |  |
| Tšekki | Socialistická Alternativa Budoucnost |  |
| Uusi-Seelanti | Socialist Alternative | Sosialistinen Vaihtoehto |
| Venäjä | Российская секция КРИ Rossijskaâ sekciâ KRI |  |
| Venezuela | Socialismo Revolucionario | Vallankumouksellisen Sosialismin |
| Yhdysvallat | Socialist Alternative | Sosialistinen Vaihtoehto |
Ketogeneesi

Ketogeneesi on maksan ja munuaisten soluissa tapahtuva prosessi, jossa asetyylikoentsyymi-A:n asetyyliryhmistä muodostetaan asetoasetaattia. Asetoasetaatti hapetetaan entsymaattisesti edelleen betahydroksibutyraatiksi, mutta se voi myös hajota spontaanisti asetoniksi ja hiilidioksidiksi. Näitä ketogeneesin lopputuotteita kutsutaan ketoaineiksi.
Ketoaineita muodostuu tavallisesti glukoneogeneesin yhteydessä. Rasvahappojen β-hapettamisessa syntyvää asetyylikoentsyymi-A:ta ei voida glukoneogeneesin käynnissä ollessa hapettaa normaalisti mitokondrioissa, vaan ylimääräisestä asetyylikoentsyymi-A:sta muodostetaan 3-hydroksi-3-metyyligultaryyli-koentsyymi-A-syntaasin katalysoimana 3-hydroksi-3-metyyliglutaryyli-koentsyymi-A:ta (HMG-KoA) ja edelleen mitokondriossa 3-hydroksi-3-metyyligultaryyli-koentsyymi-A-lyaasin (HMG-KoA-lyaasi, HL) katalysoimassa reaktiossa ketoaineita.
HMG-KoA on myös mevalonihapon esiaste, siitä muodostetaan kolesterolia ja muita lipidejä.
HMG-KoA:ta  muodostuu myös leusiinin kataboliatuotteena.
Patologia

HMG-KoA-lyaasin puute johtaa vaikeaan aivojen kehityshäiriöön. Oireena on 3-metyyliglutakoni- ja 3-metyyliglutaarihappovirtsaisuus.
Komitádes

| Komitádes Κομιτάδες |
| --- | --- |
 Komitádeksen kylä.
 Komitádes
 Koordinaatit: 35°12′30″N, 24°10′7″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Sfakiá
Hallinto:  
 – Asutustyyppi:  kylä
 – Kallikrates-koodi:  7407000103
Korkeus:  200 m
Väkiluku (2011):  53
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Komitádes (kreik. Κομιτάδες) on Kreikan kylä, joka sijaitsee Kreetan saaren lounaisosassa. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylä on osa Chóra Sfakíonin kyläyhdyskuntaa. Kylän väkiluku on 53 (vuonna 2011).
Perinteistä kreetalaista tanssia Komitádeksen Panagía Thymianín kirkolla.
Komitádes sijaitsee Ímproksen rotkon eteläpäässä noin 68 kilometriä eteläkaakkoon Chaniásta, noin 4,5 kilometriä itään Chóra Sfakíonista ja noin 1,5 kilometriä pohjoiseen saaren etelärannikosta. Se on rakennettu noin 200 metrin korkeuteen merenpinnasta. Kylän nimi viittaa sitä aiemmin asuttaneisiin varakkaisiin kauppiaisiin (komites), jotka rakennuttivat sinne hienoja, nykyisin paljolti raunioituneita taloja. Komitádeksen kirkko on omistettu Pyhälle Yrjölle (Ágios Geórgios). Se on rakennettu bysanttilaisella ajalla vuonna 1314. Lisäksi kylässä on Neitsyt Marialle (Panagía Thymianí) omistettu luostari, joka on perustettu noin vuonna 1500, kirkkoineen. Kylä on yleinen päätepiste Ímproksen rotkovaelluksilla.
Aiheesta muualla

Kuvia tai muita tiedostoja aiheesta Komitádes Wikimedia Commonsissa
Kolmen paavin vuosi

Kolmen paavin vuosi on vuosi, jolloin katolisen kirkon kardinaalikollegion on valittava kaksi uutta paavia saman kalenterivuoden aikana. Tällainen vuosi voi sattua, kun vasta valittu paavi kuolee tai eroaa hyvin varhain paavin virastaan, jolloin katolista kirkkoa johtaa kolme eri paavia saman kalenterivuoden aikana. Vuosi 1276 oli neljän paavin vuosi.
Tapahtumat

Viimeisin kolmen paavin vuosi oli vuosi 1978:
Paavali VI, joka valittiin 21. kesäkuuta 1963 ja kuoli 6. elokuuta 1978.
Johannes Paavali I, joka valittiin 26. elokuuta 1978 ja kuoli 33 päivää myöhemmin 28. syyskuuta 1978.
Johannes Paavali II, joka valittiin 16. lokakuuta 1978 ja toimi tehtävässä kuolemaansa 2. huhtikuuta 2005 asti.
Kolmen paavin vuosia ennen vuotta 1978:
827: Eugenius II – Valentinus– Gregorius IV
896: Formosus – Bonifatius VI – Stefanus VI
897: Stefanus VI – Romanus – Theodorus II
928: Johannes X – Leo VI – Stafanus VII
964: Leo VIII – Benedictus V – Johannes XIII
1003: Sylvester II – Johannes XVII – Johannes XVIII
1045: Sylvester III – Benedictus IX (toinen kausi) – Gregorius VI
1187: Urbanus III – Gregorius VIII – Klemens III
1503: Aleksanteri VI – Pius III – Julius II
1555: Julius III – Marcellus II – Paavali IV
1590: Sixtus V – Urbanus VII – Gregorius XIV
1605: Klemens VIII – Leo XI – Paavali V
Vuonna 1276 roomalaiskatolista kirkkoa johti neljä paavia (neljän paavin vuosi):
Gregorius X – Innocentius V – Hadrianus V – Johannes XXI
Käännös suomeksi
Kirron Kher

| Kirron Kher> Kiran Thakar Singh |
| --- | --- |
 Kirron Kher vuonna 2012.
Lok Sabhan jäsen
 2014 –  
Henkilötiedot
Koko nimi:  Kiran Thakar Singh
Syntynyt: 14. kesäkuuta 1952 (ikä 72) Bangalore, Mysore, Intia
Ammatti:  näyttelijä, poliitikko
Puoliso:  Gautam Berry  (vih. 1979; ero 1985) Anupam Kher  (vih. 1985)
Lapset:  1
Tiedot
Puolue:  Intian kansanpuolue
Uskonto:  sikhiläisyys
Kirron Kher (oik. Kiran Thakar Singh; s. 14. kesäkuuta 1952 Bangalore, Mysore, Intia) on intialainen näyttelijä, keskusteluohjelman juontaja ja poliitikko. Hän on näytellyt monissa suosituissa Bollywood-elokuvissa, kuten Devdas (2002), Veer-Zaara (2004), Kabhi Alvida Naa Kehna (2006) ja Om Shanti Om (2007). Kher toimi tuomarina India’s Got Talent -televisio-ohjelman viidellä ensimmäisellä tuotantokaudella.
Kher kuuluu Intian kansanpuolueeseen ja hänet valittiin Lok Sabhan jäseneksi vuonna 2014.